Source: https://www.slov-lex.sk/pravne-predpisy/SK/ZZ/2002/216/20020501.html
Timestamp: 2020-06-07 07:05:28+00:00
Document Index: 17373386

Matched Legal Cases: ['§ 12', '§ 13', '§ 3', '§ 28', '§ 21', '§ 21', '§ 21', '§ 2', '§ 21', '§ 5', '§ 21', '§ 20', '§ 20', '§ 20', '§ 21', '§ 7', '§ 21', '§ 5', '§ 28', '§ 21', '§ 20', '§ 20', '§ 20', '§ 21', '§ 21', '§ 2', '§ 21', '§ 2', 'Súd ', '§ 2', 'súd ', '§ 2', 'súd ', '§ 2', '§ 21', '§ 20', '§ 20', '§ 20', '§ 7', '§ 20', '§ 20', '§ 20', '§ 20', '§ 20', '§ 20', 'Súd ', '§ 30', '§ 15', '§ 15', '§ 5', '§ 28', '§ 8', '§ 29', '§ 17', '§ 8', '§ 29', '§ 8', '§ 3', '§ 20', '§ 15', '§ 28', '§ 23', '§ 28', '§ 28', '§ 7', '§ 28', '§ 6', '§ 14', '§ 30', '§ 36', '§ 77', '§ 56', '§ 7', '§ 4', '§ 8', '§ 55', '§ 63', '§ 64', '§ 66', '§ 74', '§ 75', '§ 77', '§ 11', '§ 6', '§ 72', '§ 35', '§ 2', '§ 3', '§ 6', '§ 11', '§ 19', '§ 21', '§ 22', '§ 28']

216/2002 Z.z. - Zákon o povolaní lekárnika, o Slove... - SLOV-LEX
216/2002 Z.z./
Časová verzia predpisu účinná od 01.05.2002 do 31.01.2004
o povolaní lekárnika, o Slovenskej lekárnickej komore a o doplnení zákona č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov
povolanie lekárnika,
odborné zásady a etické zásady výkonu povolania lekárnika,
reguláciu výkonu povolania lekárnika,
vznik, postavenie, práva a povinnosti Slovenskej lekárnickej komory (§ 12 ods. 1).
Povolanie lekárnika
Povolanie lekárnika na účely tohto zákona je súbor činností, ktoré vykonáva lekárnik pri poskytovaní lekárenskej starostlivosti.1)
Súčasťou výkonu povolania lekárnika môže byť aj vedecká činnosť a pedagogická činnosť podľa osobitných predpisov.2)
Povolanie lekárnika sa vykonáva
na základe povolenia na poskytovanie lekárenskej starostlivosti4) alebo
ako činnosť spolupracujúcej osoby držiteľa povolenia na poskytovanie lekárenskej starostlivosti, ktorým je fyzická osoba.4)
Lekárnikom na účely tohto zákona je farmaceut, ktorý poskytuje lekárenskú starostlivosť1) a je zapísaný v registri lekárnikov (ďalej len „lekárnik"), ktorý vedie Slovenská lekárnická komora [§ 13 ods. 1 písm. f)].
Lekárnik vykonáva povolanie lekárnika podľa tohto zákona a podľa osobitného predpisu.5)
Lekárnik, ktorý vykonáva povolanie lekárnika podľa tohto zákona, je počas trvania služobného pomeru v ozbrojených silách a v ozbrojených zboroch6) vyňatý z pôsobnosti tohto zákona okrem povinnosti dodržiavať Etický kódex lekárnika (ďalej len „etický kódex"), ktorý je uvedený v prílohe.
Register lekárnikov
Register lekárnikov (ďalej len „register") je súhrn údajov o lekárnikoch (§ 3 ods. 1). Register obsahuje najmä meno, priezvisko, titul, rodné číslo, trvalý pobyt, zamestnávateľa, najvyššie dosiahnuté vzdelanie, získané špecializácie a údaj o doterajšej praxi. Údaje z registra sa sprístupňujú v rozsahu podľa osobitného predpisu.7)
Každý má právo nahliadnuť do registra a má právo na vyhotovenie odpisu alebo výpisu.7) Za vyhotovenie odpisu alebo výpisu z registra sa uhrádzajú poplatky ustanovené osobitným predpisom.8)
Ministerstvo zdravotníctva Slovenskej republiky (ďalej len „ministerstvo") je oprávnené bezplatne získavať údaje potrebné na účely štátnych štatistických zisťovaní.9)
Na zhromažďovanie, uchovávanie a poskytovanie údajov z registra sa vzťahujú ustanovenia podľa osobitného predpisu.10)
Členovia orgánov Slovenskej lekárnickej komory a ich zamestnanci sú povinní zachovávať mlčanlivosť o skutočnostiach, o ktorých sa dozvedeli v súvislosti s vedením registra.
Lekárnik je povinný oznámiť zmeny údajov vedených v registri, ktoré sa dotýkajú jeho osoby alebo výkonu povolania lekárnika, do 30 dní odo dňa, keď sa o nich dozvedel. Nesplnenie oznamovacej povinnosti a uvedenie nepravdivých údajov alebo neúplných údajov sa posudzuje ako disciplinárne previnenie (§ 28).
Príslušný orgán (§ 21) zapíše do registra do 30 dní odo dňa doručenia písomnej žiadosti farmaceuta, ktorý
je občanom Slovenskej republiky a získal vysokoškolské vzdelanie na farmaceutickej fakulte v Slovenskej republike alebo na farmaceutickej fakulte v Československej republike, v Československej socialistickej republike, v Českej a Slovenskej Federatívnej Republike alebo získal odbornú spôsobilosť na výkon povolania lekárnika v inom štáte, a súčasne získal povolenie na výkon povolania lekárnika podľa osobitného predpisu,11)
vykonáva povolanie lekárnika.
Príslušný orgán (§ 21) zapíše do registra do 30 dní odo dňa doručenia písomnej žiadosti cudzinca, ak získal povolenie na výkon povolania lekárnika podľa osobitného predpisu.11)
O zápise podľa odsekov 1 a 2 vydá príslušný orgán [§ 21 ods. 2 písm. h)] lekárnikovi potvrdenie o zápise do registra najneskôr do piatich dní odo dňa zápisu do registra.
Žiadosť na zápis do registra musí obsahovať
meno, priezvisko, titul, rodné číslo, údaj o štátnom občianstve, údaj o trvalom pobyte a u cudzinca s dlhodobým pobytom na území Slovenskej republiky údaj o dlhodobom pobyte na území Slovenskej republiky,
údaje o odbornej spôsobilosti,12)
spôsob výkonu povolania lekárnika (§ 2 ods. 3).
doklad o zdravotnej spôsobilosti na výkon povolania lekárnika, ktorý sa preukazuje výsledkom lekárskej prehliadky,
Podrobnosti o posudzovaní zdravotnej spôsobilosti na výkon povolania lekárnika ustanoví všeobecne záväzný právny predpis, ktorý vydá ministerstvo.
kto bol právoplatne odsúdený za úmyselný trestný čin13) a bol mu uložený nepodmienečný trest odňatia slobody,
kto bol právoplatne odsúdený za trestný čin spáchaný z nedbanlivosti v súvislosti s poskytovaním lekárenskej starostlivosti a bol mu uložený nepodmienečný trest odňatia slobody,
kto bol právoplatne odsúdený za trestný čin spáchaný z nedbanlivosti v súvislosti s poskytovaním lekárenskej starostlivosti a bol mu uložený trest zákazu činnosti14) v oblasti poskytovania lekárenskej starostlivosti,
komu bol uložený zákaz výkonu povolania podľa osobitného predpisu.15)
Príslušný orgán [§ 21 ods. 2 písm. d)] odmietne zapísať do registra toho, kto nesplnil podmienky na zápis do registra (§ 5).
O odmietnutí zápisu do registra podľa odseku 1 vydá príslušný orgán [§ 21 ods. 2 písm. d)] rozhodnutie do 30 dní odo dňa doručenia žiadosti o zápis do registra.
Rozhodnutie podľa odseku 2 musí byť písomné a musí obsahovať výrok s uvedením právneho predpisu, podľa ktorého sa rozhodlo, odôvodnenie, v ktorom sa uvedú skutočnosti a právne predpisy, na základe ktorých sa rozhodovalo, a poučenie o opravnom prostriedku. Na doručovanie sa primerane vzťahujú ustanovenia pracovnoprávnych predpisov o doručovaní.16)
Proti rozhodnutiu podľa odseku 3 možno podať odvolanie príslušnému orgánu [§ 20 ods. 2 písm. h)]. Odvolanie možno podať do 15 dní odo dňa doručenia rozhodnutia.
O odvolaní proti rozhodnutiu podľa odseku 2 rozhoduje príslušný orgán [§ 20 ods. 2 písm. h)], ktorý napadnuté rozhodnutie potvrdí, zmení alebo zruší. Ak príslušný orgán [§ 20 ods. 2 písm. h)] napadnuté rozhodnutie zruší, vráti vec na nové konanie príslušnému orgánu [§ 21 ods. 2 písm. d)] alebo zastaví konanie. Rozhodnutie o odvolaní je konečné a nemožno sa proti nemu odvolať.
Rozhodnutie podľa odseku 5 je preskúmateľné súdom podľa osobitného predpisu.17)
Po nadobudnutí právoplatnosti rozhodnutia o odmietnutí zápisu do registra sa primerane postupuje podľa ustanovenia § 7 ods. 8 až 14.
Príslušný orgán [§ 21 ods. 2 písm. d)] vyčiarkne z registra toho, kto
písomne požiadal o vyčiarknutie z registra,
prestal spĺňať podmienky na zápis do registra (§ 5),
bol vylúčený [§ 28 ods. 2 písm. b) tretí bod],
ak odborná komisia vymenovaná ministrom zdravotníctva Slovenskej republiky dospela k záveru, že lekárnik už nemá odbornú spôsobilosť na výkon povolania lekárnika.
O vyčiarknutí z registra podľa odseku 1 vydá príslušný orgán [§ 21 ods. 2 písm. d)] rozhodnutie do 30 dní odo dňa, keď sa dozvedel o skutočnostiach uvedených v odseku 1.
Rozhodnutie o vyčiarknutí z registra podľa odseku 2 musí byť písomné a musí obsahovať výrok s uvedením právneho predpisu, podľa ktorého sa rozhodlo, a odôvodnenie, v ktorom sa uvedú skutočnosti a právne predpisy, na ktorých základe sa rozhodovalo, a poučenie o opravnom prostriedku. Na doručovanie sa primerane vzťahujú ustanovenia pracovnoprávnych predpisov o doručovaní.16)
Proti rozhodnutiu o vyčiarknutí z registra podľa odseku 3 možno podať odvolanie príslušnému orgánu [§ 20 ods. 2 písm. h)] do 15 dní odo dňa doručenia rozhodnutia.
O odvolaní proti rozhodnutiu o vyčiarknutí z registra podľa odseku 2 rozhoduje príslušný orgán [§ 20 ods. 2 písm. h)], ktorý napadnuté rozhodnutie potvrdí, zmení alebo zruší. Ak príslušný orgán (§ 20) napadnuté rozhodnutie zruší, vráti vec na nové konanie príslušnému orgánu [§ 21 ods. 2 písm. d)] alebo zastaví konanie. Rozhodnutie o odvolaní je konečné a nemožno sa proti nemu odvolať.
Príslušný orgán [§ 21 ods. 2 písm. d)], ktorý rozhodol o vyčiarknutí lekárnika [§ 2 ods. 3 písm. a)] z registra, zašle právoplatné rozhodnutie podľa odseku 5 tomuto lekárnikovi, jeho zamestnávateľovi a zdravotnej poisťovni, ktorá zdravotníckemu zariadeniu, ktorého je lekárnik zamestnancom, poskytuje úhradu podľa osobitného predpisu,18) do piatich dní odo dňa rozhodnutia o vyčiarknutí z registra.
Príslušný orgán [§ 21 ods. 2 písm. d)], ktorý rozhodol o vyčiarknutí lekárnika [§ 2 ods. 3 písm. b) a c)] z registra, zašle právoplatné rozhodnutie o vyčiarknutí z registra podľa odseku 5 tomuto lekárnikovi, orgánu príslušnému na vydanie povolenia19) a zdravotnej poisťovni, ktorá tomuto lekárnikovi poskytuje úhradu podľa osobitného predpisu,18) do piatich dní odo dňa rozhodnutia o vyčiarknutí z registra.
Rozhodnutie podľa odseku 5 je preskúmateľné súdom podľa osobitného predpisu.17) Súd môže odložiť vykonateľnosť tohto rozhodnutia.
Po nadobudnutí právoplatnosti rozhodnutia o vyčiarknutí z registra podľa odseku 5 sa na postup zamestnávateľa a zamestnanca vzťahujú osobitné predpisy.20)
Po nadobudnutí právoplatnosti rozhodnutia o vyčiarknutí z registra podľa odseku 5 orgán príslušný na vydanie povolenia19) zruší lekárnikovi [§ 2 ods. 3 písm. b) a c)] povolenie podľa osobitného predpisu.21)
Ak súd zruší rozhodnutie o vyčiarknutí lekárnika [§ 2 ods. 3 písm. a)] z registra, zamestnávateľ je povinný nahradiť tomuto lekárnikovi škodu22) spôsobenú nesprávnym rozhodnutím Slovenskej lekárnickej komory.
Slovenská lekárnická komora je povinná nahradiť škodu zamestnávateľovi, ktorá vznikla konaním podľa odseku 11; Slovenská lekárnická komora je povinná postupovať podľa osobitného predpisu23) a lekárnikovi obnoviť členstvo v Slovenskej lekárnickej komore.
Ak súd zruší rozhodnutie o vyčiarknutí lekárnika [§ 2 ods. 3 písm. b) a c)] z registra, príslušný orgán [§ 21 ods. 2 písm. d)] to oznámi orgánu príslušnému na vydanie povolenia,19) ktorý je povinný postupovať podľa osobitného predpisu.19) Slovenská lekárnická komora je povinná lekárnikovi obnoviť členstvo a nahradiť mu škodu22) spôsobenú nesprávnym rozhodnutím.
Lekárnik je povinný podrobiť sa posúdeniu odbornej spôsobilosti alebo zdravotnej spôsobilosti na návrh príslušného orgánu (§ 20 ods. 3) alebo na návrh príslušného orgánu štátnej správy na základe zistených nedostatkov v odbornej spôsobilosti, v zdravotnej spôsobilosti alebo vo výkone povolania lekárnika.
Pri posudzovaní odbornej spôsobilosti lekárnika príslušný orgán (§ 20 ods. 3) rozhodne nadpolovičnou väčšinou všetkých členov na základe predložených dokladov a zistených nedostatkov vo výkone povolania lekárnika, že podozrenie zo straty odbornej spôsobilosti je
neopodstatnené,
opodstatnené a príslušný orgán (§ 20 ods. 3) podá návrh na preskúšanie lekárnika odbornou komisiou [§ 7 ods. 1 písm. e)].
Pri posudzovaní zdravotnej spôsobilosti lekárnika príslušný orgán (§ 20 ods. 3) rozhodne na základe dokladu o výsledku posúdenia zdravotnej spôsobilosti na výkon povolania lekárnika potvrdzujúceho stratu zdravotnej spôsobilosti o podaní návrhu na vyčiarknutie z registra.
Príslušný orgán (§ 20 ods. 3) vydá rozhodnutie podľa odsekov 2 a 3, ktoré musí byť písomné a musí obsahovať výrok, odôvodnenie a poučenie o odvolaní.
O odvolaní proti rozhodnutiu príslušného orgánu (§ 20 ods. 3) rozhoduje príslušný orgán (§ 20 ods. 1) do 15 dní odo dňa doručenia rozhodnutia. Rozhodnutie príslušného orgánu (§ 20 ods. 1) je konečné a nemožno sa proti nemu odvolať.
Rozhodnutie príslušného orgánu (§ 20 ods. 1) podľa odseku 4 je preskúmateľné súdom podľa osobitného predpisu.17) Súd môže odložiť vykonateľnosť tohto rozhodnutia.
Na konanie o posudzovaní odbornej spôsobilosti a zdravotnej spôsobilosti sa vzťahujú všeobecné predpisy o správnom konaní,24) ak to tento zákon neustanovuje inak.
Sústavné vzdelávanie a ďalšie vzdelávanie lekárnika
Slovenská lekárnická komora sa spolupodieľa so vzdelávacími inštitúciami a odbornými spoločnosťami na ďalšom vzdelávaní lekárnikov.
Slovenská lekárnická komora najmä
navrhuje najmenšie počty lekárnikov na zaradenie do špecializačnej prípravy,
deleguje svojich zástupcov do vedeckej rady a skúšobných komisií inštitúcií, ktoré vykonávajú ďalšie vzdelávanie.
Lekárnik je povinný sústavne sa vzdelávať.25) Sústavné vzdelávanie je priebežné obnovovanie vedomostí a spôsobilostí zodpovedajúcich získanej odbornosti v súlade s rozvojom odboru lekárenstva počas výkonu povolania lekárnika, ktoré sa prehlbujú a udržiavajú po získaní odbornej spôsobilosti na výkon povolania lekárnika.12)
Rozsah a podmienky sústavného vzdelávania lekárnikov určí ministerstvo po dohode so Slovenskou lekárnickou komorou. Kontrolu plnenia podmienok sústavného vzdelávania vykonáva Slovenská lekárnická komora.
Slovenská lekárnická komora spolupracuje so vzdelávacími inštitúciami a odbornými spoločnosťami a spolupodieľa sa na organizácii procesu sústavného vzdelávania lekárnikov.
Etické zásady výkonu povolania lekárnika
Lekárnik vykonáva povolanie lekárnika v súlade so základnými etickými zásadami výkonu povolania lekárnika, ktoré ustanovuje etický kódex.
Etický kódex je záväzný pre každého lekárnika a jeho porušenie podlieha disciplinárnemu konaniu podľa tohto zákona (§ 30).
Z doterajšej Slovenskej lekárnickej komory26) sa zriaďuje Slovenská lekárnická komora (ďalej len „komora") podľa tohto zákona.
Komora zriaďuje regionálne lekárnické komory (ďalej len „regionálna komora") ako právnické osoby. Územná pôsobnosť regionálnej komory je ohraničená príslušným územným celkom podľa územno-správneho usporiadania Slovenskej republiky27) a je uvedená v jej zriaďovacej listine.
združuje lekárnikov, ktorí sú členmi komory,
chráni práva a záujmy svojich členov,
poskytuje svojim členom lekárnické, právne a ekonomické poradenstvo v súvislosti s výkonom povolania lekárnika,
sprostredkúva v prípade potreby zastupovanie v konaní pred súdmi, orgánmi štátnej správy a územnej samosprávy vo veciach súvisiacich s výkonom povolania lekárnika,
rieši podnety, návrhy a sťažnosti svojich členov v súvislosti s ich právami a povinnosťami vyplývajúcimi z tohto zákona,
vedie a aktualizuje register,
poskytuje údaje z registra,
vydáva potvrdenia o zápise do registra a o zaplatení členského príspevku,
vybavuje podnety a sťažnosti občanov týkajúce sa poskytovania lekárenskej starostlivosti vo verejných lekárňach,
vyjadruje sa o odbornej spôsobilosti na výkon povolania lekárnika,
vyjadruje sa o zdravotnej spôsobilosti na výkon povolania lekárnika,
vyjadruje sa o etickej spôsobilosti a odbornej spôsobilosti lekárnika, ktorý žiada o vydanie povolenia na poskytovanie lekárenskej starostlivosti, alebo lekárnika, ktorý má byť odborným zástupcom právnickej osoby na poskytovanie lekárenskej starostlivosti podľa osobitného predpisu,12)
spolupracuje pri organizovaní výkonu lekárenskej pohotovostnej služby vo verejných lekárňach,
kontroluje dodržiavanie podmienok ustanovených týmto zákonom a spolupracuje s orgánmi štátnej správy a orgánmi územnej samosprávy podľa osobitného predpisu,28)
rozhoduje o disciplinárnych opatreniach.
spolupracuje s príslušným orgánom štátnej správy pri výkone dozoru nad dodržiavaním podmienok na prevádzku v nemocničných lekárňach, vo verejných lekárňach vrátane ich pobočiek a vo verejných lekárňach zriadených ako výučbové základne,29)
spolupracuje s ministerstvom, so stavovskými organizáciami, s profesiovými združeniami a občianskymi združeniami, odbornými spoločnosťami, vzdelávacími inštitúciami a s ďalšími právnickými osobami a fyzickými osobami v zdravotníctve vo všetkých veciach súvisiacich s výkonom povolania lekárnika,
spolupracuje pri tvorbe právnych predpisov súvisiacich s výkonom povolania lekárnika a s poskytovaním lekárenskej starostlivosti,
vydáva pre členov komory stanoviská k etickým otázkam výkonu povolania lekárnika,
zúčastňuje sa na vykonávaní špecializačných skúšok lekárnikov,
Členstvo v komore vzniká zápisom do registra, prijatím za neregistrovaného člena alebo udelením čestného členstva.
Člen komory je súčasne členom regionálnej komory podľa územnej pôsobnosti výkonu povolania lekárnika.
Členstvo v komore je povinné pre všetkých lekárnikov, ktorí poskytujú lekárenskú starostlivosť.
Komora môže fyzickú osobu, ktorá absolvovala farmaceutickú fakultu a nevykonáva povolanie lekárnika, prijať za neregistrovaného člena komory.
Komora môže fyzickej osobe, ktorá absolvovala farmaceutickú fakultu a ktorá nevykonáva povolanie lekárnika, alebo ktorá významnou mierou prispela k rozvoju komory, udeliť čestné členstvo v komore.
S neregistrovaným členstvom v komore a čestným členstvom v komore sa nespájajú práva a povinnosti podľa tohto zákona okrem práva na účasť na vzdelávacích aktivitách komory a na valných zhromaždeniach regionálnych komôr, ako aj práva podávať návrhy a pripomienky k činnosti komory. Neregistrovaný člen komory a čestný člen komory sa nezapisuje do registra.
Na občana členského štátu Európskej únie (ďalej len „členský štát"), ktorému ministerstvo vydalo povolenie na výkon povolania lekárnika na území Slovenskej republiky podľa osobitného predpisu,11) sa nevzťahuje povinnosť podľa odseku 3, ak preukáže, že je členom rovnocennej stavovskej organizácie v danom členskom štáte. Takú osobu komora zapíše do registra po predložení povolenia na výkon povolania lekárnika podľa osobitného predpisu11) a nevyžaduje sa platenie členského príspevku [§ 15 ods. 2 písm. f)]. V čase, po ktorý bude vykonávať povolanie lekára na území Slovenskej republiky, sa na neho vzťahujú práva a povinnosti súvisiace s výkonom povolania lekárnika obdobne ako na členov komory okrem povinnosti platiť členský príspevok [§ 15 ods. 2 písm. f)].
využívať lekárnické, právne a ekonomické poradenstvo vo veciach v súvislosti s výkonom povolania lekárnika,
využívať sprostredkovanie zastupovania v konaní pred súdmi alebo pred inými orgánmi štátnej správy a územnej samosprávy vo veciach súvisiacich s výkonom povolania lekárnika,
na vydanie potvrdenia o zápise do registra (§ 5 ods. 1),
oznamovať zmeny údajov, ktoré sa dotýkajú jeho osoby alebo výkonu povolania lekárnika,
včas a riadne platiť členské príspevky okrem občana členského štátu, ktorému ministerstvo vydalo povolenie na výkon povolania lekárnika na území Slovenskej republiky podľa osobitného predpisu,11) ak preukáže, že je členom rovnocennej stavovskej organizácie v danom členskom štáte,
zhromaždenie členov regionálnej komory,
predseda regionálnej komory,
Prezident komory, predseda regionálnej komory a členovia orgánov vykonávajú svoje funkcie až do zvolenia nových orgánov.
Funkcie v orgánoch sú čestné, ak tento zákon neustanovuje inak; za ich výkon sa vypláca len náhrada preukázaných výdavkov, ktoré im vznikli pri výkone funkcie podľa osobitného predpisu,30) a náhrada za stratu času; náhradu určuje snem komory.
Snem komory je oprávnený rozhodnúť o funkciách, ktoré sa budú vykonávať na základe pracovnoprávneho vzťahu s komorou.
Zhromaždenie členov regionálnej komory je oprávnené rozhodnúť o funkciách, ktoré sa budú vykonávať na základe pracovnoprávneho vzťahu s regionálnou komorou.
Voľby prezidenta komory a predsedu regionálnej komory sa konajú každé štyri roky. Voľby do ostatných orgánov sa konajú každé dva roky tak, že sa volí polovica členov orgánu, ktorým uplynulo štvorročné funkčné obdobie.
Spôsob voľby orgánov a ich členov upraví komora vo volebnom poriadku komory (ďalej len „volebný poriadok").
Prezidentovi komory, predsedovi regionálnej komory a členovi orgánov komory zaniká funkcia
vylúčením [§ 28 ods. 2 písm. b) tretí bod],
Člena orgánu komory možno odvolať z funkcie podľa vnútorných predpisov komory.
Členstvo v kontrolnom výbore komory a čestnej rade komory je nezlučiteľné s členstvom v orgáne, majetkovou účasťou alebo s pracovnoprávnym vzťahom k právnickej osobe podnikajúcej v oblasti veľkodistribúcie liekov a zdravotníckych pomôcok.
môže zrušiť alebo zmeniť rozhodnutia rady komory okrem rozhodnutí vydaných podľa § 8 ods. 4 a § 29,
schvaľuje náhradu za stratu času (§ 17 ods. 3).
Snem komory písomne zvoláva rada komory najmenej raz za kalendárny rok. Rada komory je povinná snem komory zvolať do dvoch mesiacov odo dňa doručenia žiadosti, ak o to písomne požiada aspoň tretina členov komory, prezident komory, tretina regionálnych komôr alebo kontrolný výbor komory.
Snem komory tvoria delegáti regionálnych komôr. Spôsob voľby delegátov určí komora volebným poriadkom.
Snem komory je schopný uznášať sa, ak je na ňom prítomná nadpolovičná väčšina delegátov. Na platnosť uznesenia snemu komory je potrebný súhlas nadpolovičnej väčšiny prítomných delegátov. Pri rozhodovaní o štatúte komory je na uznesenie potrebný súhlas dvoch tretín prítomných delegátov.
Zhromaždenie členov regionálnej komory
Zhromaždenie členov regionálnej komory je najvyšší orgán regionálnej komory.
volí a odvoláva predsedu regionálnej komory, členov orgánov regionálnej komory a delegátov snemu komory,
hodnotí činnosť rady regionálnej komory, predsedu regionálnej komory, čestnej rady regionálnej komory a kontrolného výboru regionálnej komory,
môže zrušiť alebo zmeniť rozhodnutia rady regionálnej komory okrem rozhodnutí vydaných podľa § 8 ods. 4 a § 29,
uznáša sa na ďalších veciach, ktoré si vyhradí a ktoré nie sú vo výlučnej právomoci ostatných orgánov komory.
Zhromaždenie členov regionálnej komory písomne zvoláva rada regionálnej komory najmenej raz za kalendárny rok. Rada regionálnej komory je povinná zhromaždenie členov regionálnej komory zvolať do jedného mesiaca odo dňa doručenia žiadosti, ak o to písomne požiada aspoň tretina členov regionálnej komory, predseda regionálnej komory alebo kontrolný výbor regionálnej komory.
Zhromaždenie členov regionálnej komory tvoria všetci členovia regionálnej komory.
Zhromaždenie členov regionálnej komory je schopné uznášať sa, ak je na ňom prítomná aspoň polovica členov regionálnej komory. Na platnosť uznesenia zhromaždenia členov regionálnej komory je potrebný súhlas nadpolovičnej väčšiny prítomných členov.
Rada komory je riadiaci orgán komory v období medzi zasadnutiami snemu. Radu komory volí snem komory v súlade s volebným poriadkom.
rozhoduje o všetkých otázkach dotýkajúcich sa činnosti komory okrem vecí vo výlučnej právomoci snemu komory,
rozhoduje o odvolaniach proti rozhodnutiam prezídia komory o vyčiarknutí z registra alebo o odmietnutí zapísať do registra,
rozhoduje o odvolaniach proti rozhodnutiam podľa § 8 ods. 4,
Rada regionálnej komory je riadiaci a výkonný orgán regionálnej komory v období medzi zasadnutiami zhromaždenia členov regionálnej komory. Radu regionálnej komory volí z členov regionálnej komory zhromaždenie členov regionálnej komory v súlade s volebným poriadkom.
hodnotí činnosť predsedu regionálnej komory,
má právo meniť alebo zrušovať rozhodnutia predsedu regionálnej komory,
plní uznesenia zhromaždenia členov regionálnej komory,
rozhoduje o všetkých otázkach dotýkajúcich sa činnosti regionálnej komory okrem vecí vo výlučnej právomoci zhromaždenia členov regionálnej komory,
vymenúva členov komisie na posúdenie odbornej spôsobilosti alebo zdravotnej spôsobilosti na výkon povolania lekárnika na návrh kontrolného výboru regionálnej komory a príslušného orgánu štátnej správy v rovnakom počte osobitne pre každý posudzovaný prípad,
podáva návrh na zriadenie, zlúčenie, rozdelenie a zrušenie regionálnej komory.
Členovia rady komory a rady regionálnej komory sú povinní zachovávať mlčanlivosť o skutočnostiach, o ktorých sa dozvedeli v súvislosti s výkonom funkcie.
Členov prezídia komory volí výkonný orgán komory. Prezídium komory volí rada komory zo svojich členov v súlade s volebným poriadkom.
zvoláva mimoriadne zasadnutia rady komory, ak o to požiada aspoň jedna pätina členov rady komory, prezident komory alebo kontrolný výbor komory,
plní uznesenia snemu komory a rozhodnutia rady komory,
zapisuje oprávnené osoby (§ 3 ods. 1) do registra a vyčiarkuje lekárnikov z registra,
vydáva členom komory potvrdenie o zápise do registra.
Prezident komory a predseda regionálnej komory
Prezident komory je štatutárny orgán komory. Prezidenta komory volí snem komory v súlade s volebným poriadkom. Prezident komory je pri výkone funkcie viazaný rozhodnutiami orgánov komory príslušných na rozhodovanie v danej veci.
Prezidenta komory v čase neprítomnosti zastupuje v rozsahu jeho práv a povinností viceprezident komory. Prezident komory môže poveriť viceprezidenta komory, aby ho zastupoval aj v iných prípadoch v rozsahu jeho práv a povinností. Viceprezidenta komory volí a odvoláva rada komory.
Predseda regionálnej komory je štatutárny orgán regionálnej komory. Predsedu regionálnej komory volí zhromaždenie členov regionálnej komory v súlade s volebným poriadkom. Predseda regionálnej komory je pri výkone funkcie viazaný rozhodnutiami orgánov regionálnej komory príslušných na rozhodovanie v danej veci.
Predseda regionálnej komory
predsedá zhromaždeniu členov regionálnej komory,
zvoláva mimoriadne zasadnutia rady regionálnej komory, ak o to požiada aspoň jedna pätina členov rady regionálnej komory, predseda regionálnej komory alebo kontrolný výbor regionálnej komory,
plní uznesenia zhromaždenia členov regionálnej komory a rozhodnutia rady regionálnej komory,
Predsedu regionálnej komory v čase neprítomnosti zastupuje v rozsahu jeho práv a povinností podpredseda regionálnej komory. Predseda regionálnej komory môže poveriť podpredsedu regionálnej komory, aby ho zastupoval aj v iných prípadoch v rozsahu jeho práv a povinností. Podpredsedu regionálnej komory volí a odvoláva rada regionálnej komory.
vyjadruje sa k etickým otázkam výkonu povolania lekárnika,
volí a odvoláva predsedu zo svojich členov, ktorý riadi činnosť čestnej rady komory.
Čestná rada regionálnej komory je etický orgán a disciplinárny orgán regionálnej komory. Čestnú radu regionálnej komory volí zhromaždenie členov regionálnej komory v súlade s volebným poriadkom.
volí a odvoláva predsedu zo svojich členov, ktorý riadi činnosť čestnej rady regionálnej komory.
Členov čestnej rady regionálnej komory utvorenej ako spoločný orgán viacerých regionálnych komôr volia zhromaždenia členov príslušných regionálnych komôr v súlade s volebným poriadkom.
kontroluje činnosť regionálnych komôr v oblasti dodržiavania vnútorných predpisov komory a rozhodnutí orgánov komory,
rozhoduje o sťažnostiach31) a v prípade opodstatnenosti sťažnosti podáva návrh na začatie disciplinárneho konania,
volí a odvoláva predsedu zo svojich členov, ktorý riadi činnosť kontrolného výboru komory,
Kontrolný výbor regionálnej komory je kontrolný orgán regionálnej komory. Kontrolný výbor regionálnej komory volí zhromaždenie členov regionálnej komory v súlade s volebným poriadkom.
kontroluje plnenie uznesení zhromaždenia členov regionálnej komory a rozhodnutí rady regionálnej komory,
kontroluje činnosť predsedu regionálnej komory,
kontroluje činnosť regionálnej komory v oblasti dodržiavania vnútorných predpisov a rozhodnutí orgánov regionálnej komory,
volí a odvoláva predsedu zo svojich členov, ktorý riadi činnosť kontrolného výboru regionálnej komory.
Kontrolný výbor regionálnej komory podáva návrh rade regionálnej komory na posúdenie odbornej spôsobilosti alebo zdravotnej spôsobilosti lekárnika, u ktorého sa zistili závažné nedostatky vo výkone povolania lekárnika.
Sekcie komory a sekcie regionálnych komôr sú sekcia mladých lekárnikov, sekcia lekárnikov zamestnancov, sekcia nemocničných lekárnikov a sekcia súkromných lekárnikov.
Členom sekcie mladých lekárnikov je člen komory v období od prvého zápisu do zoznamu lekárnikov až do získania špecializácie.
Členom sekcie lekárnikov zamestnancov je lekárnik vykonávajúci povolanie lekárnika v pracovnoprávnom vzťahu alebo ako spolupracujúca osoba samostatne zárobkovo činnej osoby.
Členom sekcie nemocničných lekárnikov je lekárnik vykonávajúci povolanie lekárnika v nemocničnej lekárni.
Členom sekcie súkromných lekárnikov je lekárnik vykonávajúci povolanie lekárnika ako prevádzkovateľ verejnej lekárne na základe povolenia na poskytovanie lekárenskej starostlivosti.32)
Komora si môže zriadiť odborné sekcie na riešenie špecifických otázok výkonu povolania lekárnika v jednotlivých odboroch lekárenstva.
Členom odbornej sekcie môže byť len lekárnik, ktorý vykonáva povolanie lekárnika.
Komora a regionálne komory samostatne spravujú svoj majetok a hospodária na základe rozpočtu [§ 20 ods. 2 písm. d)] schváleného na príslušný kalendárny rok.
Majetok komory tvoria hnuteľné veci a nehnuteľné veci, ktoré sú vo vlastníctve komory, príjmy z členských príspevkov, peňažných pokút, darov, dotácií a z iných príjmov získaných v súlade s právnymi predpismi.
Disciplinárnym previnením člena komory je porušenie povinností, ktoré ustanovil tento zákon, ak nejde o trestný čin.
písomné napomenutie za prvé porušenie jednej z týchto povinností od vzniku členstva v komore alebo
za porušenie povinností pri výkone povolania podľa § 15 ods. 2 písm. a), d), g) a h)
pokutu od 5 000 do 20 000 Sk za prvé porušenie jednej z týchto povinností od vzniku členstva v komore,
podmienečné vylúčenie z komory až na dva roky za opakované porušenie jednej z týchto povinností alebo
vylúčenie z komory, ak člen porušil povinnosť, za ktorej porušenie sa mu v minulosti uložilo disciplinárne opatrenie podľa písmena b) druhý bod.
Disciplinárne konanie sa začína na návrh kontrolného výboru komory alebo kontrolného výboru regionálnej komory.
Návrh na začatie disciplinárneho konania možno podať do troch mesiacov odo dňa, keď sa kontrolný výbor komory alebo kontrolný výbor regionálnej komory dozvedel o disciplinárnom previnení, najneskôr do jedného roka odo dňa, keď sa člen komory disciplinárne previnil.
O uložení disciplinárneho opatrenia podľa § 28 rozhoduje čestná rada regionálnej komory (§ 23 ods. 4) ako prvostupňový orgán.
Čestná rada regionálnej komory je povinná o veci rozhodnúť do 30 dní odo dňa začatia konania, vo zvlášť zložitých prípadoch do 60 dní od začatia konania. Ak nemožno vzhľadom na povahu veci rozhodnúť ani v tejto lehote, môže ju primerane predĺžiť v obzvlášť zložitých prípadoch čestná rada komory. O predĺžení lehoty je čestná rada komory povinná informovať člena komory písomne.
Ak čestná rada regionálnej komory o veci nerozhodne v ustanovenej lehote, člen, o ktorého disciplinárnom previnení sa rozhoduje, kontrolný výbor komory alebo kontrolný výbor regionálnej komory je oprávnený požiadať čestnú radu komory o rozhodnutie pre nečinnosť čestnej rady regionálnej komory. Proti rozhodnutiu čestnej rady komory sa odvolanie podáva rade komory, ktorá o veci rozhodne ako odvolací orgán.
Rozhodnutie o uložení disciplinárneho opatrenia musí byť písomné a musí obsahovať výrok s uvedením ustanovenia právneho predpisu, podľa ktorého sa rozhodlo, odôvodnenie s uvedením skutočností, ktoré boli podkladom na rozhodnutie, a s uvedením právnych predpisov, na ktorých základe sa rozhodovalo, a poučenie o opravnom prostriedku. Na doručovanie sa primerane vzťahujú ustanovenia pracovnoprávnych predpisov o doručovaní.16)
Proti rozhodnutiu čestnej rady regionálnej komory o uložení disciplinárneho opatrenia môže podať odvolanie dotknutý člen komory, kontrolný výbor regionálnej komory alebo kontrolný výbor komory. Odvolanie možno podať do 15 dní odo dňa doručenia rozhodnutia, odvolanie má odkladný účinok.
O odvolaní podľa odseku 5 rozhoduje čestná rada komory, ktorá môže napadnuté rozhodnutie potvrdiť, zmeniť, zrušiť, prípadne zrušiť a vec vrátiť na nové konanie a rozhodnutie. Čestná rada regionálnej komory je viazaná právnym názorom čestnej rady komory. Rozhodnutie o odvolaní je konečné a nemožno sa proti nemu odvolať.
Podrobnosti o disciplinárnom konaní vrátane doručovania a spôsobu vykonania písomného napomenutia, ako aj vylúčenia z komory upravuje disciplinárny poriadok komory.
Právoplatné rozhodnutie, ktorým bolo uložené disciplinárne opatrenie podľa § 28 okrem disciplinárneho opatrenia podľa § 28 ods. 2 písm. b) tretí bod, je preskúmateľné súdom podľa osobitného predpisu.17)
Právoplatné rozhodnutie, ktorým bolo uložené disciplinárne opatrenie - vylúčenie z komory, čestná rada komory zašle prezídiu komory na ďalšie konanie podľa § 7.
Ak právoplatné rozhodnutie o uložení pokuty nebolo dobrovoľne splnené, možno ho vykonať v konaní o výkon rozhodnutia podľa osobitných predpisov.33)
Komora oznámi disciplinárne previnenie občana členského štátu, ktoré je dôvodom na uloženie disciplinárneho opatrenia podľa § 28 ods. 2 písm. b) druhý bod a tretí bod, ministerstvu, tomu občanovi členského štátu a rovnocennej stavovskej organizácii daného členského štátu.
Komora pri postupe podľa odseku 11 zabezpečí ochranu osobných údajov podľa osobitného predpisu.10)
Člen komory, ktorý je ku dňu nadobudnutia účinnosti tohto zákona členom Slovenskej lekárnickej komory zriadenej podľa osobitného predpisu26), stáva sa členom komory podľa tohto zákona. Komora ho zapíše do registra bez žiadosti a oznámi mu zápis do 60 dní od nadobudnutia účinnosti tohto zákona.
Člen komory zapísaný do registra podľa odseku 1 je povinný predložiť doklady preukazujúce splnenie podmienok na zápis do registra podľa tohto zákona do troch mesiacov odo dňa oznámenia o zápise do registra. Ak člen komory nesplní túto povinnosť v tejto lehote, prezídium komory ho z registra vyčiarkne.
Farmaceut, ktorý ku dňu nadobudnutia účinnosti tohto zákona nie je členom Slovenskej lekárnickej komory, je povinný požiadať o zápis do registra do dvoch mesiacov odo dňa účinnosti tohto zákona. Komora je povinná vykonať zápis do registra a oznámiť mu zapísanie do registra do troch mesiacov odo dňa prijatia žiadosti. Na zápis podľa tohto ustanovenia sa nevzťahuje § 6.
Doterajší pracovnoprávny vzťah lekárnika sa uvedie do súladu s týmto zákonom do troch mesiacov od nadobudnutia účinnosti tohto zákona.
Do ustanovenia orgánov komory podľa tohto zákona vykonávajú ich pôsobnosť doterajšie orgány Slovenskej lekárnickej komory. Doterajšia rada Slovenskej lekárnickej komory zvolá snem komory podľa tohto zákona tak, aby sa uskutočnil do šiestich mesiacov od nadobudnutia účinnosti tohto zákona.
Do ustanovenia orgánov regionálnej komory podľa tohto zákona vykonávajú ich pôsobnosť doterajšie orgány regionálnej komory Slovenskej lekárnickej komory.
Zrušuje sa zákon Slovenskej národnej rady č. 13/1992 Zb. o Slovenskej lekárskej komore, Slovenskej komore zubných lekárov a Slovenskej lekárnickej komore.
Zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení zákona č. 104/1999 Z. z., zákona č. 122/1999 Z. z., zákona č. 264/1999 Z. z, zákona č. 370/1999 Z. z., zákona č. 119/2000 Z. z., zákona č. 416/2001 Z. z., zákona č. 488/2001 Z. z. a zákona č. 553/2001 Z. z. sa dopĺňa takto:
Orgán príslušný na vydanie povolenia zruší povolenie aj vtedy, ak držiteľ povolenia prestal spĺňať podmienky ustanovené osobitným predpisom.6b)".
Poznámka pod čiarou k odkazu 6b znie:“.
Zákon č. 216/2002 Z. z. o povolaní lekárnika, o Slovenskej lekárnickej komore a o doplnení zákona č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov.“.
Tento zákon nadobúda účinnosť 1. mája 2002 okrem § 14 ods. 7 a § 30 ods. 11, ktoré nadobúdajú účinnosť vstupom Slovenskej republiky do Európskej únie.
Príloha k zákonu č. 216/2002 Z. z.
ETICKÝ KÓDEX LEKÁRNIKA
Všeobecné povinnosti lekárnika
Lekárnik v službe zdraviu plní spoločenské poslanie. Vykonáva svoje povolanie v záujme ľudskosti a života, v duchu úcty k človeku a ľudským právam. Svoju činnosť vykonáva s vedomím plnej zodpovednosti voči svojmu stavu a povolaniu lekárnika v súlade s Ústavou Slovenskej republiky, všeobecne záväznými právnymi predpismi a stavovskými predpismi. Vo svojom odbore sa celoživotne vzdeláva. Prax lekárnika vykonáva s maximálnou zodpovednosťou v súlade s najnovšími vedeckými poznatkami a v tomto duchu vedie aj svojich kolegov a podriadených zamestnancov. Musí sa vyvarovať skutkov a činností, ktoré by, a to aj v prípadoch nesúvisiacich s výkonom praxe, mohli poškodiť lekárnický stav a odbornú vážnosť svojho povolania. Lekárnik nesmie uzatvárať také právne vzťahy, ktoré by umožňovali nepovolaným osobám prístup k liekom a manipuláciu s nimi. Nie je dovolené zárobkové spolupodnikanie lekára a lekárnika pri poskytovaní zdravotnej starostlivosti a obmedzovanie slobodného rozhodovania pacienta vo výbere lekárne. Lekárnik uznáva právo každého človeka na slobodný výber lekárne.
Povinnosť mlčanlivosti lekárnika
Lekárnik je povinný, okrem zákonom ustanovených prípadov, zachovávať profesionálnu mlčanlivosť o skutočnostiach zistených pri výkone povolania.
Odborná zodpovednosť lekárnika
Lekárnik vykonáva svoju profesiu osobne, za jej výkon je odborne a eticky zodpovedný. Je zodpovedný aj za osobne nevykonanú prácu, ktorá sa uskutočnila pod jeho vedením alebo dohľadom. Výkon svojej profesie nesmie za žiadnych okolností ani na okamih zveriť nekvalifikovanej osobe. Všetky ním poskytované informácie musia byť pravdivé a presné a musia zodpovedať etike stavu. Lekárnik sa musí venovať rovnakou mierou všetkým pacientom bez ohľadu na pohlavie, národnosť, rasu, vierovyznanie, politickú príslušnosť, spoločenské postavenie, morálnu či rozumovú povesť pacienta, a to aj bez ohľadu na osobné pocity lekárnika. V záujme zdravia pacienta môže lekárnik odmietnuť výdaj požadovaného lieku. Lekárnik sa svojou odbornou činnosťou podieľa na zvyšovaní zdravotnej osvety občanov.
Vzťah lekárnika k pacientom a lekárom
Lekárnik zachováva korektný prístup k chorému a rešpektuje jeho dôstojnosť. Lekárnik nesmie zneužiť stav pacienta vo svoj prospech. Lekárnik musí poskytnúť chorému v bezprostrednom ohrození života a zdravia pomoc v rozsahu svojich možností a vedomostí. Lekárnik nesmie verejne posudzovať činnosť lekára a narušiť tak dôveru v jeho činnosť a nesmie použiť inú osobu na usmernenie pacienta do svojej lekárne.
Stavovské povinnosti lekárnika
Lekárnik je povinný aktívne sa zúčastňovať na činnosti Slovenskej lekárnickej komory na prospech a zlepšovanie postavenia lekárnického stavu. Má zachovávať a chrániť duchovné tradície lekárenstva a hmotné pamiatky dokumentujúce minulosť farmácie. Je povinný upozorňovať kolegov na dodržiavanie zásad Etického kódexu lekárnika a oznamovať kontrolným orgánom komory jednotlivé prípady ich porušovania. Etický kódex lekárnika je stavovským predpisom komory a jeho porušovanie podlieha disciplinárnemu konaniu. Lekárnici sú povinní navzájom si pomáhať a podporovať sa, majú byť k sebe korektní a lojálni. Svojím konaním si nesmú spôsobovať morálnu ujmu. Mladých kolegov vedú k úcte k stavu a k profesii lekárnika.
Zákon Národnej rady Slovenskej republiky č. 277/1994 Z. z. o zdravotnej starostlivosti v znení neskorších predpisov.Zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení zákona č. 216/2002 Z. z.
Napríklad § 36 a § 77 ods. 1 zákona č. 131/2002 Z. z. o vysokých školách a o zmene a doplnení niektorých zákonov, § 56 zákona Národnej rady Slovenskej republiky č. 277/1994 Z. z. v znení neskorších predpisov.
Zákonník práce.Zákon č. 313/2001 Z. z. o verejnej službe.
§ 7 až 11 zákona č. 140/1998 Z. z. v znení neskorších predpisov.
§ 4 zákona č. 140/1998 Z. z. v znení neskorších predpisov.
§ 8 zákona č. 140/1998 Z. z. v znení neskorších predpisov.
§ 55, § 63, § 64, § 66, § 74, § 75 a § 77 Zákonníka práce.
§ 11 ods. 1, 3 a 4 zákona č. 140/1998 Z. z. v znení zákona č. 216/2002 Z. z.
§ 6 ods. 2 zákona č. 140/1998 Z. z. v znení neskorších predpisov.
§ 72 zákona Národnej rady Slovenskej republiky č. 277/1994 Z. z. v znení neskorších predpisov.
§ 35 zákona č. 140/1998 Z. z. v znení neskorších predpisov.
§ 2 Povolanie lekárnika
§ 3 Lekárnik
§ 6 Odmietnutie zápisu do registra
§ 11 Etické zásady výkonu povolania lekárnika
DRUHÁ ČASŤ SLOVENSKÁ LEKÁRNICKÁ KOMORA
§ 19 Zhromaždenie členov regionálnej komory
§ 21 Prezídium komory
§ 22 Prezident komory a predseda regionálnej komory
TRETIA ČASŤ DISCIPLINÁRNE OPATRENIA A DISCIPLINÁRNE KONANIE
§ 28 Disciplinárne opatrenia
ŠTVRTÁ ČASŤ SPOLOČNÉ, PRECHODNÉ A ZRUŠOVACIE USTANOVENIA
Číslo: 216/2002 Z. z.
Názov: Zákon o povolaní lekárnika, o Slovenskej lekárnickej komore a o doplnení zákona č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov
Dátum vyhlásenia: 27.04.2002
Nachádza sa v čiastke: 92/2002
2. 01.05.2002 - 31.01.2004
3. 01.02.2004 - 30.04.2004 9/2004 Z. z., 445/2003 Z. z.
4. 01.05.2004 - 30.06.2004 445/2003 Z. z.
5. 01.07.2004 - 31.12.2004 377/2004 Z. z.